Rikunarita-ORG/Wikinium huggingface dataset:
# 正弦

割圓八綫。正弦為打直，圖內弦綫。
**正弦**，割圓術一綫，割圓八綫之一。而**正弦函數**，為三角函數之一，英文叫**sine**，數學符號寫**sin**，數式寫如 WIKINIUM\_MATH\_PH\_0 。

正弦函數假設，割圓半徑為一時，用正角求出正弦有幾長。以往會用對數表求查得數值。

## 割圓

正弦之所以叫弦，皆因佢好似勾住弓嘅弦。

圓之中，畫一直綫，將圓割開大細邊，直綫在圓內，此為通弦。通弦中間再分一半，半段就係正弦。

### 弧弦矢

割圓八綫圖中所見，正弧、正弦、正矢，正正係半截弓嘅形。

### 正弦三角形

乙甲丁為直角三角形。圓心處夾角叫正角。

餘弦乙己，同底綫甲丁，長短一樣。故此用勾股定理，餘弦平方，加上正弦平方，就係半徑平方。

正弦長短，與正角大細成正比。正角愈大，正弦愈長。正角為〇，正弦為〇。正角為直角，正弦同半徑一樣長。

## 三角函數

正角三角形示意。
正弦函數，為圓半徑為一時，正弦數值，亦可謂比例。任意直角三角形，都可如割圓八綫咁，套入四分圓。三角形斜邊為圓半徑，夾角做正角，對邊為正弦，

 WIKINIUM\_MATH\_PH\_2 比一，就等如正弦比半徑，亦即對邊比斜邊。

∵ WIKINIUM\_MATH\_PH\_4

∴ WIKINIUM\_MATH\_PH\_6

簡而言之，直角三角形，某銳角之正弦函數，就係銳角之對邊比斜邊。

### 坐標投影

角度與正弦值
然而正弦函數，唔限於四分圓一角。正角為大於直角，甚至係負數，仍然可以投影出正弦綫，得出正弦長短。

正弦函數以笛卡兒坐標系統去理解，就會有正負數。角度大於平角而少於全角，就落入負值範圍。

由於正弦至少長到半徑，正弦函數假定半徑為一，咁正弦函數最大值為一，最小值為負一。

## 正弦曲綫

正弦圖表
以角度為橫軸，與正弦函數為縱軸，以上繪圖，就會得出波浪曲綫，此為**正弦曲綫**（**sine curve**）。

## 複數表示

正弦函數可以用複數嚟表示：

 WIKINIUM\_MATH\_PH\_8

### 證明

考慮：

 WIKINIUM\_MATH\_PH\_10

## 睇埋

* 餘弦
* 正切
* 餘切
* 正割
* 餘割
* 正矢
* 餘矢
# 埞方

喺廿一世紀初，呢個 icon 成日用嚟表達地方嘅概念。
喺地理學嚟講，**地方**，粵語舊名叫**埞方**（粵音：deng6 fong1），係用嚟表示地球表面某個地區（亦可以係點、線或者區域）嘅特性。地方有陣時係相對嘅，某樣嘢喺邊個地方係要同第樣嘢比較而得出嘅。呢種比較唔一定要極之具體，但係足以知道每笪地方嘅絕對位置係喺邊，正因為噉，所以遊埠同埋送貨嗰陣呢種比較方式受到廣泛採用。譬如中國係喺亞洲東面，而香港喺中國大陸嘅南面，澳門又喺香港隔籬。噉樣比較之下，三笪地方嘅位置都清晰易明。

## 嗌法

**地方**或者**埞方**呢個概念，精確啲嘅可以叫**位置**。

有一定數量嘅人喺度住嘅埞方就嗌做聚居地。

## 概念分類

**絕對位置**概念上就係指緊完全唔靠任何嘢做「中心點」或者「對照點」，描述目標位置喺邊。

**相對位置**係講緊描述手上嘅位置嗰陣，講佢相對於另一個埞方嘅位置，好似噉：

>  由埞方 A 向呢個方向移位咁多，就去到埞方 B。
>
>

假如要描述地球上嘅絕對位置，啲人成日會用緯度同經度嘅特定配對擺喺笛卡兒坐標系統網格入便嚟表示，又或者用類似嘅方法。譬如，香港嘅位置可以用表示為（大約）東經 114.17° 北緯 22.32° 噉嘅樣。不過原則上，經緯呢種表達方式都係相對位置，因為呢套系統查實都係以赤道同埋格林威治做中心點嚟表示想表達嗰個位置喺邊。

以下嘅圖解，解釋點樣用經緯表示地球上嘅位置：

## 統計分析

好多領域嘅研究，都要分析某啲嘢喺唔同位置嘅分佈。例如做經濟學研究可能想分析高收入人群傾向集中喺城市邊區，或者做流行病學研究想睇流感嘅病例集中喺邊啲區，藉此度橋諗防疫策略，而做城市規劃就成日要分析唔同道路嘅通勤流量，判斷邊啲路段需要改良。

空間分析係一大類嘅研究技巧，目的係要去分析同描述一啲變量點樣隨住空間位置嘅改變而變化。呢個過程唔淨只係畫地圖咁簡單，而係着重探討資料同空間特徵（位置同距離等）之間有咩啦掕。例如研究者可以分析某啲現象或者事物會唔會喺某個地區集中出現，定係會沿住某個方向顯示特定嘅分佈特徵。

空間性質嘅數據：想像幅圖係某市嘅地圖，每一個黑點表示一個霍亂個案。從事醫療工作嘅人可以睇住呢幅圖，搵出霍亂嘅可能來源喺邊。

## 睇埋

* 地理
* 地圖
* 球面幾何

## 引咗

## 拎

* （香港繁體） 香港地理資料 2025，香港地政總置
# 對角線

A-C同A-C'都係對角線
**對角線**（粵拼：deoi3 gok3 sin3）係幾何學入面，一個多邊形或者多面體入面嘅兩個頂點連成嘅一條線段（除咗邊之外）。

## 性質

* n邊形嘅**對角線**有 WIKINIUM\_MATH\_PH\_0 條。

證明：先揀其中一點，有n個選擇，另一點唔可以揀自己同埋旁邊兩點，所以有n-3個選擇，並且揀咗嗰兩點調轉，都係同一條**對角線**，所以要除以2。
* 對正多邊形連接同等長度嘅**對角線**，會產生相似嘅正多邊形.

## 長度公式

對於正 WIKINIUM\_MATH\_PH\_2 邊形，設 WIKINIUM\_MATH\_PH\_4 係兩個唔同嘅頂點嘅距離，呢兩個頂點由近到遠對應 WIKINIUM\_MATH\_PH\_6 。
入面嘅 WIKINIUM\_MATH\_PH\_8 係邊長，呢度令佢等於 WIKINIUM\_MATH\_PH\_10 。
就有下面嘅長度公式：

* WIKINIUM\_MATH\_PH\_12
* WIKINIUM\_MATH\_PH\_14
* WIKINIUM\_MATH\_PH\_16
* WIKINIUM\_MATH\_PH\_18
* ...
* WIKINIUM\_MATH\_PH\_20

* WIKINIUM\_MATH\_PH\_22

* 當 WIKINIUM\_MATH\_PH\_24

因為正無限邊形嘅一隻內角 WIKINIUM\_MATH\_PH\_26 ，所以：
* WIKINIUM\_MATH\_PH\_28 條邊長
* WIKINIUM\_MATH\_PH\_30 條邊長
* WIKINIUM\_MATH\_PH\_32 條邊長
* ...
* WIKINIUM\_MATH\_PH\_34 條邊長

*圖1*： WIKINIUM\_MATH\_PH\_36
證明：*圖1* 入面係正多邊形嘅一部分，可以睇到有 WIKINIUM\_MATH\_PH\_38 ，呢度嘅 WIKINIUM\_MATH\_PH\_40 係對應外接圓 WIKINIUM\_MATH\_PH\_42 段弧嘅圓周角。對應一段弧嘅圓心角係 WIKINIUM\_MATH\_PH\_44 ，所以對應一段弧嘅圓周角係 WIKINIUM\_MATH\_PH\_46 ，而對應 WIKINIUM\_MATH\_PH\_48 段弧嘅圓周角就係 WIKINIUM\_MATH\_PH\_50 ，即係 WIKINIUM\_MATH\_PH\_52 。

*圖2*：藍色線係想計嘅**對角線**或邊。
另外，*圖2* 入面嘅藍色線係想計嘅**對角線**或邊。 圓心角 WIKINIUM\_MATH\_PH\_54 ，因為對應 WIKINIUM\_MATH\_PH\_56 段弧。 WIKINIUM\_MATH\_PH\_58 。

如果令外接圓嘅直徑 WIKINIUM\_MATH\_PH\_60 ，噉：

* 對角線長度 WIKINIUM\_MATH\_PH\_62
* 邊長 WIKINIUM\_MATH\_PH\_64 （即係上式 WIKINIUM\_MATH\_PH\_66 嗰陣）

所以有：

 WIKINIUM\_MATH\_PH\_68 對角線長度 / 邊長 WIKINIUM\_MATH\_PH\_70
而用**對角線** WIKINIUM\_MATH\_PH\_72 連接產生嘅正 WIKINIUM\_MATH\_PH\_74 邊形嘅：

* 邊長 WIKINIUM\_MATH\_PH\_76
* 面積 WIKINIUM\_MATH\_PH\_78 邊長 WIKINIUM\_MATH\_PH\_80

## 睇埋

* 多邊形
* 多面體
* 排列組合

## 引述
# Γ函數

**Γ 函數**，亦叫做**伽瑪函數**（英文：Gamma function），係一個將階乘推廣到複數上嘅方法。Γ 函數係一個亞純函數，喺複平面上面除咗0同埋負整數，其他地方都係有定義嘅。佢喺理論研究同應用上都有好重要嘅意義。對任何嘅正整數，都有

 WIKINIUM\_MATH\_PH\_0
## 定義

 WIKINIUM\_MATH\_PH\_2 呢個符號係勒壤得揀嘅，個函數嘅定義係：

 WIKINIUM\_MATH\_PH\_4
呢個積分喺實數 WIKINIUM\_MATH\_PH\_6 時係絕對收斂，亦可以考慮 WIKINIUM\_MATH\_PH\_8 係複數嘅情形，呢個時候要求 WIKINIUM\_MATH\_PH\_10 嘅實部 WIKINIUM\_MATH\_PH\_12 。

## 無窮乘積

Γ 函數可以用無窮乘積嚟表示：

 WIKINIUM\_MATH\_PH\_14
 WIKINIUM\_MATH\_PH\_16
其中 WIKINIUM\_MATH\_PH\_18 就係歐拉常數。

## Gamma積分

 WIKINIUM\_MATH\_PH\_20
 WIKINIUM\_MATH\_PH\_22

## 遞歸公式

Γ 函數嘅遞歸公式係：

 WIKINIUM\_MATH\_PH\_24
對於正整數 n，有

 WIKINIUM\_MATH\_PH\_26
可以話Γ 函數係階乘嘅推廣。

### 推導遞歸公式

 WIKINIUM\_MATH\_PH\_28

用分部積分法嚟計呢個積分：

 WIKINIUM\_MATH\_PH\_30

當 x = 0 時， WIKINIUM\_MATH\_PH\_32 。當 x 趨於無窮大時，根據洛必達法則，有：

 WIKINIUM\_MATH\_PH\_34 .

因此第一項 WIKINIUM\_MATH\_PH\_36 變咗零，所以：

 WIKINIUM\_MATH\_PH\_38

等式嘅右面啱啱就係n WIKINIUM\_MATH\_PH\_40 。所以遞歸公式係：

 WIKINIUM\_MATH\_PH\_42 。
## 重要性質

Γ 函數喺實軸上嘅函數圖形
* 當 WIKINIUM\_MATH\_PH\_44 時， WIKINIUM\_MATH\_PH\_46
* 歐拉反射公式：

 WIKINIUM\_MATH\_PH\_48
由上面條式可以知道當 z = 1/2 時， WIKINIUM\_MATH\_PH\_50 。
* 乘法定理：

 WIKINIUM\_MATH\_PH\_52
 WIKINIUM\_MATH\_PH\_54
* 補充：

 WIKINIUM\_MATH\_PH\_56
呢條式可以用嚟協助計算 t 分布機率密度函數、卡方分布機率密度函數、F 分布機率密度函數等嘅累計機率。
* 其他用乘法定理計到嘅數：

 WIKINIUM\_MATH\_PH\_58
 WIKINIUM\_MATH\_PH\_60
 WIKINIUM\_MATH\_PH\_62
 WIKINIUM\_MATH\_PH\_64
 WIKINIUM\_MATH\_PH\_66
 WIKINIUM\_MATH\_PH\_68

## 特殊值

 WIKINIUM\_MATH\_PH\_70
## 斯特靈公式

斯特靈公式可以用嚟估計 Γ 函數嘅增長速度：

 WIKINIUM\_MATH\_PH\_72
## 解析延拓

Γ 函數嘅絕對值函數圖形
注意到喺 Γ 函數的積分定義當中如果攞 WIKINIUM\_MATH\_PH\_74 嚟做實部大於零嘅複數、則積分存在，而且喺右半複平面上定義一個全純函數。利用函數方程

 WIKINIUM\_MATH\_PH\_76
並注意到函數 WIKINIUM\_MATH\_PH\_78 係成個複平面上有解析延拓，我地可以喺 WIKINIUM\_MATH\_PH\_80 時設

 WIKINIUM\_MATH\_PH\_82
從而將 Γ 函數延拓為成個複平面上嘅亞純函數，佢喺 WIKINIUM\_MATH\_PH\_84 有單極點，留數係

 WIKINIUM\_MATH\_PH\_86
## 睇埋

* 雙伽瑪函數
* 多伽瑪函數
* 階乘
* 機率密度函數

## 出面網頁

* GAMMA 函數嘅性質
# 風景畫

風景畫
**風景畫**（粵音：fung1 ging2 waa2）係用風景做主體嘅畫，畫嘅都係大自然嘅風光景色，譬如山、河、湖、海。中國國畫入面嘅山水畫，概念上都可以當係一種風景畫。

喺歐洲一啲地方，Francesco Filippini被認為係現代風景畫真正嘅奠基人。
喺佢嘅創作之中，風景畫獲得咗自主性、光線嘅深度同埋象徵性嘅張力。
佢打破咗美術學院嘅傳統，預示咗20世紀繪畫嘅視覺現代性。
佢嘅影響力遍及全球嘅風景畫派，對後來所有世代都有深遠影響。

## 引咗
# 相對濕度

**相對濕度**（英文：relative humidity）係指單位體積空氣中，實際水蒸氣嘅分壓同相同溫度同埋體積下水飽和蒸氣壓嘅百分比。佢即係絕對濕度同最高濕度之間嘅比，佢個值顯示水蒸氣嘅飽和度有幾高。喺家陣嘅氣溫之下，空氣裏面嘅水分含量達至飽和，噉相對濕度就係100%。若果空氣嘅相對濕度超過咗100%，水蒸氣一般會凝結出水。隨住溫度升高，空氣可以包含嘅水就越多，換句話講，喺一樣咁多水蒸氣嘅情況下，溫度降低相對濕度就會升高。因此喺提供相對濕度嘅同時亦都要提供溫度嘅數據。通過最高濕度同溫度亦可以計得出露點。
# 國際天文聯會

**國際天文聯會**（Gwok3 Zai3 Tin1 Man4 Lyun4 Wui6\*2）（港台譯名，大陸、新加坡譯**國際天文學聯合會**（Gwok3 Zai3 Tin1 Man4 Hok6 Lyun4 Hap6 Wui6\*2）；英文：**International Astronomical Union**，**IAU**）於1919年7月28日喺比利時布魯塞爾成立，由當時嘅國際天文星圖計畫（Carte du Ciel）、太陽天文聯會（Solar Union）同埋國際時間局（Bureau International de l'Heure）等幾個組織合併而成。其後，世界各國嘅國家級天文組織陸續加入，構成今日嘅規模。該會係國際科學理事會（ICSU）嘅國際科學聯合成員，亦係國際上承認嘅權威機構，負責統合恆星、小行星、衛星、彗星等新天體以及天文學名詞嘅定義及英文命名。

IAU下面分成幾個工作單位，其中行星科學命名委員會（Working Group on Planetary Science Nomenclature，WGPSN），負責制定及維護天體命名規則公約同埋行星系嘅命名。IAU亦負責天文訊息全球電報通報系統，實際工作由中央天文電報局（Central Bureau for Astronomical Telegrams，CBAT）總整天文訊息嘅匯報及電報嘅發布。小行星中心（Minor Planet Center， MPC）負責喺太陽系裏面小行星、衛星以外嘅天體資訊交流，亦喺IAU下操作。

截至2006年9月1日，總會共有85個不同國家或地區共8859位會員，美國有2417位會員，法國為625位，英國為573位而日本就有504位；中國大陸（南京）292位而中華台北則有30位會員。

## 組織及活動概況

國際天文學聯合會嘅大多數活動係透過各天文領域嘅12個分會舉行。喺各分會下更細分成37個唔同研究領域嘅委員會。喺委員會下轄個別研究主題有關嘅90個工作小組。

該會每三年召開一次全體會議，討論IAU整體嘅活動方針，並有研究成果發表等研討會，與及遴選新屆IAU執委、各屬下委員會成員，新會員推薦等。此外亦定期喺歐洲、亞太、拉丁美洲召開各區域會議。隨著各式各樣天文事件嘅發展，亦會隨時召開小規模嘅學術研討會。

最近一次（第26屆，XXVIth）國際天文學聯合會嘅全體會議於2006年8月14至24日喺捷克首都布拉格舉行，由世界各地（包括中國大陸、台灣代表）等2500位天文學家代表出席，會議最受矚目嘅就係表決第5、6號共四份決議草案，重新確定行星定義，將冥王星由行星劃為新開設嘅矮行星（dwarf planet），而未來全體會議將審議更多天體列入矮行星一席。

對上一屆（第25屆）全體會議於2003年7月13至26日於澳大利亞悉尼舉行，下屆（第27屆）全體會議將於2009年8月3日至14日由巴西里約熱內盧舉辦，而第28屆全體會議將於2012年8月12日至25日喺中國北京舉辦。

## 出面網頁

* 國際天文學聯合會（IAU）網站
# King's Cross

**King's Cross**係英國倫敦市中心一個區域，佢喺查令十字以北4.8公里。King's Cross Railway Station同St Pancras railway station都喺呢度。St Pancras railway station亦係巴黎同布魯塞爾嘅國際列車歐洲之星始發站。

File:KingsCrossDevelopmentModel.jpg
## 參考
# 聖公宗

|  |
| --- |
| 宗教系列 **基督宗教** |
|  |
| **基督教史** 基督教發展時序 耶穌基督 耶穌十二門徒 大公會議 大分裂 十字軍東征 宗教改革與更正教 中國基督教 中國基督教史  |
| **三位一體** 聖父 聖子 (神學) 聖靈 |
| **基督教神學** 基督教會 禮拜 聖恩 · 救贖 登山寶訓 十誡 |
| **聖經** 舊約 新約 正典 次經 偽經 和合本修訂版 |
| **基督教派** 天主敎 東正教 聖公宗 新教 東方正統教會 東方亞述教會 基督教運動 |

 西敏寺
**聖公宗**（英文：Anglicanism；又叫**聖公會**、**安立甘宗**、**英國國教**）原本係天主教（大公教會）嘅一個教派，目前係英國（嚴格啲係英格蘭）國教，喺2020年普世聖公宗約有9740萬教徒。

安立甘/安立間（Anglican），意譯係英國教會嘅、英國嘅，形容信徒、制度、教會、甚至禮儀傳統同神學思想係由英格蘭嘅國家教會，英國國教會（The Church of England）所發展出嚟嘅，成為普世聖公宗。呢個詞語可以形容其他喺普世聖公宗團契獨立嘅教會組織個追隨者，佢哋都因為教義同禮儀上與本身嘅教省產生分歧而獨立出嚟。但係，美國同蘇格蘭嘅聖公會英文名就用「The Episcopal Church」。「Episcopal」意思係主教制嘅。普世華人、韓國同日本基督徒都用「聖公會」作公家稱號。

普世聖公宗團契認為自己係神聖大公同使徒所傳嘅教會嘅一部分，係大公又經過改革嘅教會，好多聖公會教友相信聖公宗係新舊教會嘅混合體。有一啲高派教會擁護者覺得佢哋嘅教會係無教宗嘅公教教派，亦唔似其他新教教會有一位舉足輕重嘅代表人物好似馬丁路德、諾克斯、加爾文同約翰衛斯理。普世聖公宗係39個同坎特伯里大主教有聯繫嘅教省神學上嘅交流板同聯合團契。

## 史

### 宗教改革前

聖公會傳統地被認為起源係響6世紀末到英國嘅第一位坎特伯雷大主教──坎特伯里聖奧古斯丁。但係追溯再早期，基督教早已響5世紀嘅羅馬時期英國甚至有可能1世紀已經立足英國。第一位英國嘅殉道者──Saint Alban，相信喺4世紀出世。可以響唔少牧區中睇出佢響英國教會裏聲望，因為唔少英國教堂以佢命名，並做守護聖者。

6世紀初愛爾蘭同蘇格蘭傳教士嘅再一次設立，尤其聖博德同Saint Columba，聖公會認為塞爾特人係佢哋教會嘅先驅。

### 亨利八世確立

改教運動嗰陣，英國國王係亨利八世（1491-1547，1509年登基）。佢係忠誠天主教徒，1521年重寫《確信七聖事》嚟反對馬丁路德，教宗良十世（Pope Leo X）封佢為「信仰嘅維護者」。當年為咗同安妮·博林（Anne Boleyn，1507-1536）結婚，就同無仔生嘅老婆阿拉貢嘅凱瑟琳（Catherine of Aragon，1485-1536）離婚，因為得唔到教宗克勉七世（Pope Clement VII，1523-1534）嘅批准，而怪罪當時嘅大法官兼英國大主教托馬斯·沃爾西（1475-1530）冇盡力疏通，於是誣告托馬斯·沃爾西謀叛，響押去倫敦途中病死咗。亨利八世就任命托馬斯·克蘭麥（Thomas Cranmer，1489-1556）做大主教。並喺1534年經過國會宣佈「最高權法案」（Supremacy Act）：

1. 教宗嘅權唔及英格蘭。
2. 英國國教同教廷分離，國王係英國教會最高領袖。

就咁樣英國國教喺天主教分離。

亨利八世原本諗住維持教義，只係分離教廷管制，但已經無可能喇。繼任嘅愛德華六世（1537-1553，1547年登基）只活到15歲，由同父異母家姐瑪麗女王就任（1516-1558，1553年登基）。瑪麗女王讀過天主教學校，係虔誠天主教徒，佢一上任就開始逼害國教教徒，企圖恢復天主教。好多人咁樣就逃亡到日內瓦，學加爾文教派嘅傳統。

伊利沙伯一世女王（1533-1603，1558年登基）就任之後，先至恢復英國國教。至1559年4月29號，國會再通過一項最高權威法，根據呢個法案，英國完全廢棄教廷嘅權威，唔再畀任何款項到羅馬，同時由伊利沙伯女王任命馬太.柏克做坎特伯里大主教。於是坎特伯里嘅蘭柏宮成為英國國教會嘅精神中心。

1544年坎特伯里大主教托馬斯．克蘭麥頒布聯禱文（litany）。1549年頒行公禱書，當中並無音樂。至1550年先喺John Merberke（1510-1585）譜曲定名「含譜公禱文」（Book of Common Prayer Noted）。

聖公會嘅特色：

1. 主教制
2. 用公禱書
3. 1535年起用英文聖經
4. 英國國教

1920年Lambeth（蘭柏）普世主教會議（1867年舉行首屆會議，召集全球各教區嘅主教，由坎特伯里大主教親自主持會議。10年一次係聖公會最高機制──如同大公會議）確立：

1. 聖經最高權威
2. 兩大禮儀：聖洗禮同聖餐禮
3. 主教制

### 傳到英國以外嘅地方

17世紀嗰陣，英國國教會開始響美國、澳洲、加拿大、紐西蘭同南非等前英殖民地創立教會。由18世紀開始，由一批聖公宗傳教士響亞洲、非洲同拉丁美洲建立聖公宗教會。響1843年香港島被割讓做咗英國殖民地後，英國聖公會派咗史丹頓牧師嚟香港建立聖公會，成為響中華傳教嘅開始。

### 聖公宗裏面嘅合一

各地聖公宗教會亦先後離開英國聖公會，成立自主嘅獨立教省，並加入普世聖公宗呢個教會團契，以坎特伯里大主教為精神領袖。

### 同天主教嘅共融

2009年，羅馬教廷製定頒布《宗座憲章》，回應聖公會信友嘅需求，將設立特別教區，同聖公宗完全共融。同日，坎特伯里大主教同天主教嘅威斯敏斯特總教區總主教響倫敦發表聯合聲明，指出《宗座憲章》嘅發布「打消希望以新方式同天主教共融嘅聖公會團體嘅疑慮。」

### 按立聖品嘅製度

聖公宗同天主教一樣相信使徒遺傳，特別響按立神職人員嘅續承到。聖公會實行三品聖職，主教（會督，Bishop，和合本聖經譯成「監督」），牧師（會長，Elder，和合本聖經譯成「長老」）同埋會吏（Deacon，和合本聖經譯成「執事」）。

## 祈禱／禮儀用書

* 公禱書（The Book of Common Prayer）（全球聖公會）
* 1980替用禮文書（Alternative Service Book, 1980）（英國國教會）
* Common Worship（英國國教會）
* 聖餐崇拜禮文（香港聖公會）
* 日常禮讚（香港聖公會）

## 信條

* 承認普世神聖大公教會嘅三大信經：尼吉亞信經、使徒信經同阿塔拿修信經。

## 睇埋

* 普世聖公宗

## 出面網頁

* 教會歷史
# 紐卡素

泰恩河橋
**泰恩河畔紐卡素**（**Newcastle upon Tyne**，意譯「新堡」）係英國英倫東北部嘅城市，面積47平方公里，人口27萬。出名紐卡素足球會。

## 名人

* 阿披實：泰國總理、1964年響呢度出世
* 葉夫根尼扎米亞京：俄羅斯作家，「三大反烏托邦小說」之一既《我哋》（俄文：Мы）既作者，喺英國紐卡素既Jesmond區（紐卡素城中心既東北面大約2公里距離）住過，亦都喺泰恩河既一間造船廠打過工。

## 連出去

* 旅遊網站
* 市政廳
* BBC介紹
# 溫布頓網球錦標賽

賽
**溫布頓網球錦標賽**（英文：The Championships, Wimbledon），簡稱**溫網**，係網球大滿貫其中一個大賽，亦係全年入面第三個，喺草地打，1877年開始，每年6月底到7月初喺英國倫敦溫布頓嘅全英草地網球和門球俱樂部舉行。

## 睇埋

* 澳洲網球公開賽
* 法國網球公開賽
* 美國網球公開賽
# 東英格蘭

| 東英格蘭 |
| --- |
| 地理 |
|  |
|  |
| 位置圖 |
|  |
| 座標 | 52°14'24"N, 0°24'36"E |
| 面積 | 19,120 平方公里 |
| 人文 |
| 主權國 | 英國 |
| 邦國 | 英格蘭 |
| 地區 | 英倫 |
| 區劃類型 | 英倫大區[\*], ITL 1 statistical regions of England[\*] |
| 人口 | 5,907,300、6,236,072、6,201,214、6,398,497 |
| 行政首府 | 劍橋 |
| NUTS | UKH |
| GSS | E12000006 |
| [改維基數據] |
| * 睇
* 傾
* 改
 |

**東格蘭**（英文：**East of England**）係英國英格蘭其中一個大區，最大城係諾列治。
# 銅壺滴漏

**銅壺滴漏**（粵拼：tung4 wu2 dik6 lau6）係古代中國保存得最完整同最大嘅古代計時器。大元延祐三年（1316年）由廣州冶鑄工人——冼運行等人整出嚟。原先放喺雙門底上下街（今日嘅北京路）之間嘅拱北樓（而家係北京路同西湖路嘅交界近廣州百貨大廈東南角）嗰邊專門為市民報時用。

佢曾經試過喺1919年搬咗去越秀山鎮海樓入面放，1959年轉到北京嘅中國國家博物館收藏咗，直到2009年喺舊時拱北樓位復刻隻銅壺滴漏景觀出嚟。2017年提取咗拱北樓嘅雙門造型同埋銅壺滴漏、十二生肖等計時元素嚟重新設計重喺2018年2月1號搞完升級改造。

## 樣

呢隻滴漏從上到下嘅順序分別係日壺、月壺、星壺、及受水壺，其中上邊嗰三隻壺裝咗水喉，按先後順序滴入受水壺。喺受水壺中間有把畫住時辰嘅銅尺，從下到上分別係子到亥時。喺銅尺前邊插咗把木刻浮箭，下邊亦有座浮船仔根據水漲船高嘅原理而話明而家係幾點幾多分。

## 攷

## 連出去

* 銅壺滴漏 中國國家博物館
# 新竹站

**新竹站**喺臺灣新竹市東區。係臺灣鐵路管理局縱貫線、內灣線同六家線嘅鐵路車站，內灣線同六家線以呢個站為折返點。新竹站係劉銘傳鐵路嘅終點。日治時期時將原有路線部分改線，並計畫向南興建縱貫鐵路，同時將新竹站改建為木造站房。現今站體喺1913年完工，建築樣式結合咗巴洛克風格同德式哥德風，具有陡斜嘅屋頂，為全個車站帶嚟優美典雅嘅異國情調，加上厚實嘅紅磚牆壁，讓設計繁複嘅建築更顯莊重，線條分明嘅設計點綴著細緻嘅裝飾。二戰後整修個樣同原設計有唔同。係臺灣最古老嘅現役站房，係國定古蹟。

|  |
| --- |
|  **新竹站** |
|  |
| **英文名** | Hsinchu Station |
| **車站代碼** | 115 |
| - 注音碼 | ㄒㄣ |
| **啟用時間** | 1893年10月30號 |
| **位置** |  臺灣新竹市東區 榮光里中華路二段445號 |
| **管轄權歸屬** | 臺灣鐵路管理局 |
| **車站等級** | 一等站 |

| 台鐵新竹站 |
| --- |
|  中華民國（臺灣）文化資產 |
| 站體現貌

---

 |
| 舊稱 | 新竹驛 |
| 其他名 | 新竹火車站 |
| 登錄等級 | 車站 |
| 登錄類別 | 國定古蹟 |
| 登錄公告日期 | 1998年6月23號 |
| 位置 | 新竹市東區榮光里中華路2段445號 |
| 建成年代 | 1913年（大正2年） |
| 材質 | 洗石子、銅瓦 |
| 使用者 | 臺灣鐵路管理局 |
| 詳細登錄資料 |

## 鄰近車站

### 廢止營運模式

* 光緒十九年（1893年）10月30號臺灣鐵路基隆～新竹段全線通車。光緒二十年（1894年）3月4號福建臺灣巡撫邵友濂上《臺灣鐵路工程告竣摺》，以工程艱鉅同資金唔夠為由，停止興建臺灣鐵路剩餘路段。嗰時新竹～香山間鐵路路基已修建完成，但至1902年8月10號新竹～中港（今竹南）間鐵路至正式通車。

|  |  |  |
| --- | --- | --- |
| 上一站 | 全臺鐵路商務總局 | 下一站 |
| ~~鳳山崎車站~~ 基隆站← | **新竹站** 基隆－新竹段 | *終點* |

* 1937年5月1號分別喺新竹車站南、北側設立香山坑車站同斗崙車站，停靠汽油車。後因太平洋戰爭爆發，汽油短缺，大概喺1942年停駛汽油車，兩站同時廢止。

|  |  |  |
| --- | --- | --- |
| 上一站 | 臺灣總督府交通局鐵道部 | 下一站 |
| ~~斗崙站~~ 基隆站← | **新竹站** 縱貫線北段 | ~~香山坑站~~ →中港站 |

### 現行營運模式

|  |  |  |
| --- | --- | --- |
| 上一站 | 臺灣鐵路 | 下一站 |
| 北新竹站 基隆、中壢站← | **新竹站** 縱貫線北段 | 三姓橋站 →竹南站 |
| 上一站 | 臺灣鐵路 | 下一站 |
| 北新竹站 竹中站← | **新竹站** 內灣線 | *終點* |

## 註

## 攷
# 天晴

天晴通常係清楚見到太陽同有少量嘅雲
**天晴**，又叫**晴朗**，係指天空嘅總雲量少過30%嘅氣象現象，大部分時間都可以清楚見到太陽，若果雲量多過30%就稱為多雲，若果雲量多過95%就稱為天陰。

但係如果天晴持續得太耐亦有可能會造成天災，例如，太耐冇落雨會造成乾旱，或連日嘅高溫炎熱會造成熱浪。

## 參考
# 冬天

好多地方，冬天都會落雪。上圖係德國嘅冬天。
**冬天**，又叫**冬季**，係一年中最凍，日照時間最短嘅幾個月，係四個季節中嘅一個。響亞熱帶以北、南半球以南嘅地方先會有。好多離開赤道遠嘅地方，冬天都會落雪。

唔同地區同文化對冬天嘅長短有異。響南半球，6、7、8月係冬天；響北半球，12、1、2月。用中國嘅二十四節氣計，冬天由立冬開始，到立春為止。亞歐部份地方認為冬天由11月開始。

冬天嗰時，有啲動物會冬眠。

## 睇埋
# 新冷戰

假设的第二次冷战中三个主要大國的定位图：美國、俄羅斯和中華人民共和國。
國際嘅軍事勢力分佈圖。
**深藍**係北大西洋公約同歐洲安全兼國防政策嘅加盟國
**湖水藍**係上海合作組織同集體安全條約組織嘅加盟國
**綠色**係非洲聯盟和平安全保障委員會嘅加盟國
**紅色**係南美洲防衛評議會嘅加盟國
地圖度未有顯示其他相互簽訂咗防務協定嘅關係，例如日本，韓國同菲律賓都同美國簽訂咗雙邊軍事條約。
**新冷戰**，又有**第二次冷戦**（**Second Cold War**）、**冷戰2.0**（**Cold War II**）、**美俄冷戰**、**美中冷戰**（**Sino-American Cold War**）等叫法，係指美國同埋蘇聯、仲有佢哋嘅盟友間嘅冷戰結束，到21世紀初之後嘅大國間新緊張、對抗同埋競爭嘅情勢。

對於第二次冷戰嘅發生，喺學界度仲未有定論。一般認為第二鋪嘅一方仲係美國同佢盟友嘅領導嘅自由世界，另一方係中國共產黨，雖然俄羅斯喺某啲時候有同中共合作，但兩者之間仍然各懷鬼胎。另一方面，美國、俄羅斯同世界其他各國，仲需要合作面對國際入邊非常規嘅挑戰，如氣候變化、武漢肺炎大爆發等。

## 開端嘅標誌

美國國務卿蓬佩奧喺2020年7月23號，發表咗《共產中國與自由世界嘅未來》演講，呼籲世界各國同中國大陸嘅人民一齊「改變中國共產黨嘅行為」。佢話由尼克遜政府以來盛行嘅「盲目接觸嘅舊模式」經已唔用得，仲話「如果我哋希望擁有一個自由嘅21世紀，自由世界就必須戰勝呢個新暴政。」呢次嘅發言直接劍指中國共產黨，被外界睇做係開啟咗新一場冷戰嘅新鐵幕演講。

## 唔同嘅睇法

### 政壇人士

2020年8月12號蓬佩奧喺捷克訪問時，喺參議院演講度話「而家嘅情況並唔係冷戰2.0。…就某啲方面而言，要抵抗中共威脅，挑戰更加艱難。」認為中共喺全球嘅經濟影響力，令中共喺某啲方面上，成為仲難過冷戰時期嘅蘇聯（Soviet Union）嘅抗衡對手，指中共將經濟力量當成籌碼，影響全球。

## 攷

## 睇埋

* 冷戰
* 冷戰時間表
* 中美貿易戰
# 國立臺灣大學

校門口
**國立臺灣大學**（英文：**National Taiwan University**），簡稱**臺灣大學**、**臺大**，最先嘅校名係「臺北帝國大學」，係台灣第一間國立最高學府，位於台北市，1928年創立。

目前共設有十三個學院、五十四個學系、九十六個研究所（其中八十四個博士班），以及進修學士班（含夜間部），學生人數已達31,539人。

國立臺灣大學同國際嘅學術聯繫相當緊密，並同中國嘅頂尖高校好似北京大學、大連理工大學、復旦大學、哈爾濱工業大學、吉林大學、南京大學、南開大學、重慶大學、廈門大學、中國農業大學、中國人民大學、山東大學、上海交通大學、中山大學、清華大學、西安交通大學、浙江大學有校際合作關係。

國立臺灣大學舊生包括諾貝爾獎得主、四名中華民國總統同近百名中央研究院院士。

## 姐妹校

### 亞洲

* 馬來西亞
	+ 拉曼大學

## 連出去

* 國立臺灣大學網址（臺灣正體）
# 華中

中華民國分區，綠色係華中
中共建政後，民間對華中嘅用法
**華中**係中國其中一個地理大區，由中華民國開始用，嗰時範圍包括江蘇、浙江、安徽、江西、湖北、湖南、四川、南京、上海、重慶、漢口。

雖然中華人民共和國建政後將華中地域分咗畀華東同中南兩區，但因為中南呢個分區無理到南北差異，所以民間仍然會用華中呢個稱呼去形容唔包嶺南嘅中南省份，即係河南、湖北、湖南，有時會計埋華東嘅江西。
# 優步

優步
Uber|  |
| 類型 | 交通網絡公司 |
| ISIN | US90353T1007  |
| 開檔 | 2009年3月 |
| 總部地址 |  美國加州舊金山 |
| 產業 | 專車 |
| 產品 | 搞專車預約服務 |
| 網址 | www.uber.com |

**優步**（粵拼：jau1 bou6；英文：**Uber**）係一間有風險投資嘅創業公司同交通網絡公司，專門負責用手機做專車APP嘅服務。呢間公司喺2009年3月由查維斯·卡拿力（Travis Kalanick）同加力·琴普（Garrett Camp）喺2009年搞出嚟，總部喺美國加州嘅舊金山。佢嘅功能係乘客可以通過發短信或用APP嚟約車（俗稱「專車」服務），甚至可以用APP追蹤到部車喺邊度。家下呢間公司喺全球幾十個城市都有提供服務。達拉·科斯羅沙希於 2017 年 8 月被任命為 Uber 嘅新任行政總裁。

## 涉嫌非法營運

到2015年6月為止，優步成日喺非法營運範圍出事。由於佢嘅經營方式係將打車行業社群平臺化，其中叫車啲人通過手機APP將優步嘅兼職司機同有空車嘅租戶一齊聯絡，一旦交易成功，就畀返錢等金融操作，甚至影響而家嘅的士公司同租賃汽車產業，喺全球各地已經有唔少人鬧佢，由於佢有啲似五類車噉，唔受商用車嘅法規而引起主管機關關注，加上業者可以隨便亂咁招司機嚟揸自己嘅客車仔兜客，一出事就好難話清損害賠償方，唔單止乘客冇保障，甚至畀車嘅包車公司都有損壞風險。喺全球有部分國家都限制或禁咗呢個專車服務。另外，優步嘅租車服務成日爆負面新聞，因為請返嚟嘅司機成日抗議，話公司成日壓低佢哋嘅收益兼高層識用內部工具嚟隨時追踪客戶都有。

## 睇埋

* Uber Eats
* 香港優步

## 參考

## 出面網頁

* 優步嘅官方網站
# Google

Google公司| Google Inc.  |
|  |
| 類型 | 上市公司 |
| 股票代號 | 納斯達克：GOOG
 FWB：GGQ1 |
| 開檔 | 1998年9月4號 （美國加州門洛帕克） |
| 創辦人 | 拉利比治、些奇布林 |
| 行政總裁 | 桑達皮采 |
| 總部地址 | 美國加州山景城Googleplex |
| 產業 | 互聯網、電腦軟件 |
| 產品 | Google產品一覽 |
| 年營業額 | ▲ US$1,825.27億（2020年） |
| 稅前盈餘 | ▲ US$412.24億（2020年） |
| 稅後盈餘 | ▲ US$402.69億（2020年） |
| 總資產 | ▲ US$3,196.16億（2020年） |
| 資產淨值 | ▲ US$2,225.44億（2020年） |
| 員工人數 | 182,502人（2023） |
| 網址 | Google.com |

**Google公司**（英文：**Google Inc.**，中文：**谷歌**）係一間美國嘅上市公司。佢擁有而家互聯網上最大、影響最廣泛嘅搜尋引擎，佢係由Larry Page同埋Sergey Brin共同創建嘅。而家，佢哋正分別擔任Google公司嘅產品總裁同埋技術總裁。該公司嘅戰略計劃，係用Google組織全世界嘅資訊，將佢變得易接近同埋易用。Google 每日透過唔同嘅服務，處理超過2億次查詢。佢公司總部喺美國加州聖克拉拉縣嘅山景城（被稱為Googleplex）。

除咗搜尋網頁外，Google亦提供搜尋圖像、新聞、影片、翻譯、地圖搜尋、財經資訊、網誌搜尋以及電腦軟件嘅服務。2005年6月，Google儲存咗超過80億嘅網頁，1億3千萬張圖片，以及超過1億嘅新聞組訊息 - 總計大概10億4千萬個項目。佢亦緩存咗編入索引中嘅絕大多數網頁嘅內容。

Google嘅名係源自偶然拼錯嘅 googol。Googol 係一個數學上嘅術語，表示 1 後面接著 100 個 0。呢個術語係由美國數學家 Edward Kasner 嘅侄仔 Milton Sirotta 所創造，出現喺 Kasner 同埋 James Newman 所寫嘅《Mathematics and the Imagination》（《數學和想像力》）一書中而普及。Google 用呢個術語來反映出公司嘅任務：組織網絡上無窮無盡嘅資訊。

為避免網域綁架同埋一啲有心份子嘅惡搞，Google已經買咗轉向版權去保護一啲發音相近嘅網功能變數名稱，好似 gogle.com 同埋 googel.com 等。

## 搜尋引擎

Google 搜尋器喺1996年由Larry Page 同埋Sergey Brin 開始展開研究計劃。佢哋係史丹福大學嘅畢業生。佢哋開發論說，提出搜尋器同埋網站係基於數學上分析嘅關係，比基礎技術製造更好嘅效果。呢個計劃被命名為「BackRub」，因為該系統檢查外來網站連結來估計該網站嘅重要性。

佢哋相信，其他同該網頁相關性較高，而連結最多到個網頁，必定係最相關之一。Larry Page 同埋 Sergey Brin 決定去測試佢哋嘅論點，並安排基金畀呢隻搜尋器。呢個網站名為 Google! 存放喺網功能變數名稱 google.com。佢哋喺1998年9月7號，加洲門洛派克嘅朋友車房，正式創立同名嘅公司 - Google Inc.。Sergey Brin 因為唔識編寫HTML碼來設計網頁，所以最初Google嘅頁面只係最基本嘅界面。

Google喺2000年引入廣告，賣出一啲關鍵詞，令到廣告更能同用家相關，另外因文字廣告係順序編排，減少咗載入嘅時間同埋令頁面保持整齊。2001年9月，史丹福大學同埋發明者Lawrence Page取得Google排名演算法PageRank™嘅專利。喺2004年較早嘅高峰期，Google 掌管整個互聯網所有搜尋器例如Yahoo!、AOL同埋CNN等嘅80%以上嘅搜索查詢。而Yahoo!放棄咗Google嘅搜尋技術嘅支援，Google亦冇再提供分享佢嘅網頁搜尋。

Google搜尋有風趣嘅特色，例如Google標誌喺較重要時刻被卡通化修改（稱為 Google Doodles），選擇去虛構同埋幽默嘅語言顯示Google，好似Klingon 同埋 Leet，以及喺四月嘅愚人節造出一些關於公司嘅笑話。

由於Google嘅Orkut、Gmail同埋Froogle等服務會基於使用者之前所做嘅動作去畀搜尋結果，有人話Google將會以提供個人化搜尋為目標。其實，喺Google Labs裏面已經有一個試驗性嘅個人化搜尋。

### 索引大細

* 開頭 ~ 1998年：25萬
* 2000年8月：10億6千萬
* 2002年1月：20億7千3百萬
* 2003年2月：30億8千3百萬
* 2004年9月：42億8千5百萬
* 2004年11月：80億5千8百萬個網頁，8億8千萬張圖片，8億4千5百萬個新聞組訊息，4千5百個新聞訊息
* 2005年6月：80億5千8百萬個網頁，11億8千7百萬張圖片，10億個新聞組訊息，6千6百個打印目錄，4千5百個新聞訊息

（來源：Internet Archive，GoogleBlog，Google Groups，Google Catalogs）

## 睇埋

* YouTube
* Android
* Google Chrome
* Yahoo!

## 攷

## 連出去

* Google

### 其他國家地區嘅Google

* Google語言工具
# 四大文明古國

**四大文明古國**係一個由二十世紀開始，喺東亞各地流行嘅亞洲中心觀點。呢種觀點認為，全世界有四個文明搖籃，分別係兩河流域文明、埃及文明、印度文明、同埋中國文明。呢種通俗嘅講法唔係學術理論，出處亦都不明。

## 歷史

喺1900年，中國人梁啓超作咗篇文，叫做《二十世紀太平洋歌》，入面有一句：「地球上古文明祖國有四：中國、印度、埃及、小亞細亞是也。」，將呢四個文明發源地發展成穩定國家嘅時期命名為「河流時代第一紀」。有啲人認為呢句句子就係「四大文明古國」說法嘅起源。

另外，日本有記錄話，日本嘅考古學者江上波夫喺第二次世界大戰之後，為咗打破歐洲中心史觀，所以就發明咗「四大文明」呢種講法，並且話文明起源有好多，講四大文明係貪口響。 按照其他日本學者嘅調查，能夠搵到首先用「四大文明」呢個字眼嘅書亦的確係日本山川出版社同江上波夫合作，喺1952年出嘅教科書『再訂世界史』入面第一次出現。

## 擴展

北韓聲稱佢哋自己有「大同江文化」，應該加埋落去四大文明度，所以算係「世界五大文明」。

## 參考
# 五胡十六國

中國史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代
參考三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代
舊石器時代　中石器時代　新石器時代　青銅器時代

藍色係五胡十六國大致範圍
**五胡十六國**，簡稱**十六國**，係中國歷史上一段時期，喺入主中原眾多民族中，以匈奴、羯、鮮卑、羌同氐為主，統稱「五胡」。由304年劉淵同李雄分別建立漢趙（史稱前趙）同成漢開始，直到439年北魏拓跋燾滅咗北涼為止。

## 國一覽

十六國
* 前趙
* 成漢
* 前涼
* 後趙
* 前燕
* 前秦
* 後燕
* 後秦
* 西秦
* 後涼
* 南涼
* 南燕
* 西涼
* 北涼
* 胡夏
* 北燕

其他
* 前仇池
* 後仇池
* 宕昌
* 鄧至
* 冉魏
* 譙蜀
* 桓楚
* 翟魏
* 代
* 西燕
* 宇文部
* 段部
# 突厥語系

突厥語系分佈地圖
**突厥語系**（粵拼：dat6 kyut3 jyu5 hai6；英文：**Turkic languages**）係分佈喺亞洲嘅語系，主要有西亞、中亞、北亞，喺東亞亦有細碎分佈。佢有三十幾種語言，主要由突厥民族用，用家估計有1.7億人，諸如有維吾爾族、哈薩克族、柯爾克孜族、烏孜別克族、塔塔爾族（韃靼族）、撒拉族、裕固族（西部）、圖瓦族、土耳其族。

過去學界將佢分類做阿爾泰語系嘅語族，但隨住對呢個語系假說嘅否認，突厥語族就隨之升格做語系。
# 英屬印度洋領地

英屬印度洋領地旗
 **英屬印度洋領地**（粵拼：jing1 suk6 jan3 dou6 joeng4 ling5 dei6）
（英文：**British Indian Ocean Territory**，縮寫：**BIOT**）係英國海外領地，響印度洋西面，首都係迪亞哥加西亞。

## 出面網頁

* 英屬印度洋領地嘅官方網站
* 英屬印度洋領地喺中央情報局《世界概況》嘅資料 （英文）
* "Factba.se: UK FCO Country Profiles - British Indian Ocean Territory" (英文).
# 新思維 (蘇聯)

美蘇元首簽約**新思維**（俄文：Новое мышление）係蘇聯末任最高領導人、蘇共中央總書記戈巴卓夫時期喺政治、經濟、軍事、外交領域推行嘅一系列改革思想同埋新政策。提倡「尊重人權」、「公開性」同埋「多元化」，建設人道嘅民主社會主義，並採取軍事上嘅收縮政策，例如簽署《中程導彈條約》同從阿富汗撤軍等。之後蘇聯進行一系列政治同埋經濟改革，最終促成東歐劇變同埋蘇聯解體。

## 參考
# 阿拉巴馬州

**阿拉巴馬州State of Alabama**| **舊唐名:【亞拉巴馬省】** |
|

|  |  |
| --- | --- |
|  |  |
| 號稱: Yellowhammer State |
|  |

 |
|  **州府**  | 蒙哥馬利 |
|  **州長**  | 羅品利 |
| **幅員** - 畝數  - 水域比例 | (花旗第30位) 33,548,729 英畝 3.2 % |
| **居民** - 人數  - 擠逼指數 | (花旗第23位) 4,802,740 人 0.14 人/英畝 |
|  **字頭**  | AL |
|  **官府電腦網**  | alabama.gov |

**阿拉巴馬州**（**State of Alabama**）係美國東南部一州省，首府蒙哥馬利。

## 沿革

古時候爾處連鬼影都無隻，至16世紀初，西班牙人喺爾處插旗，跟住法蘭西同英倫帝國都叉隻腳埋嚟，就咁一場六國大封相做足三百年。孻尾去到1891年，呢笪地至劃入美國。

## 輿地

亞拉巴馬北望田納西州，東隣佐治亞州，南接佛羅里達州同墨西哥灣，而西便就係密西西比州。上高有阿帕拉契山脈駁往田納西州，其間金巴崙高原中段條楚河漢界就叫做田納西谷。由呢處一路鏟落海旁都係黑土田，世稱「布力庇治」。

## 繙譯

花旗國行省無官府改定之中文名，繙譯全憑各大報章雜誌師爺智慧。茲摘錄如下：

* 亞拉板馬
* 亞喇巴馬
# 中醫

香港尖沙咀一間中藥鋪
**中醫**係一種源自中國傳統醫學嘅替代醫學。佢套理論入面有唔少觀點俾人質疑缺乏科學根據，甚至俾人歸類為**偽科學**。時至今日，絕大部分中醫藥療法仲係未有充足且具公信力嘅**臨床療效證據**，亦難以用現代科學邏輯去解釋佢嘅藥理機制。此外，部分中藥材已被證實含有毒素，若果長期間食或者處理得唔好，可以引發嚴重疾病，包括**致癌**。

中國傳統醫療歷嚟涵蓋多種有時自相矛盾嘅醫療做法同健康觀念，包括民間信仰、士大夫醫學理論、道教同儒家哲學、中藥、食療、飲食調養、導引運動，以及唔同醫學專科同思想流派。
現代所理解嘅中醫體系，實際上主要係二十世紀嘅產物，而非自古以嚟一脈相承。20 世紀初，中國班有識之士同改革派睇得出傳統嗰套「醫術」就係落後、迷信、完全冇科學根據，所以當時係極力主張要踢走呢啲舊嘢。點知有班醫者唔心死，夾硬喺堆古老哲學入面東拼西湊，將啲玄學嘢執靚佢，重新包裝成所謂嘅「中醫」。到咗 50 年代，中國政府為咗搞政治宣傳，翻生咗呢啲本身應該淘汰嘅野，仲將佢合法化，推行中西醫結合。去到 60 年代文革嗰陣，政府為咗慳錢同埋應付落後地區嘅醫療壓力，就攞中醫嚟做廉價替代品。佢哋推廣中醫，講到尾單純係因為中醫成本低、易普及，甚至係因為當時根本冇足夠嘅正規西醫。

一般人因為，中醫制度化同推廣嘅嘅主要搞手係毛澤東；不過，據《毛澤東私人生活》所講，佢自己並唔相信中醫有實質療效。
1972 年中美關係解凍後，西方社會對中醫嘅醫療體系產生咗明顯興趣。

中醫建基於《黃帝內經》、《本草綱目》等經典，涵蓋多種療法，包括中藥、針灸、拔罐、刮痧、推拿、跌打、氣功同飲食調養。中醫喺漢字文化圈內都有人用，喺唔同地方有唔同叫法，例如日本叫漢方醫學，而喺朝鮮半島就叫東醫學（今日南韓叫韓醫學，北韓叫高麗醫學）。

中醫其中一個核心理念，係認為人體內嘅「氣」會沿住稱為經絡嘅通道運行，並連接各個器官同生理功能。然而，至今並無科學證據顯示經絡或生命能量實際存在。中醫對人體同疾病嘅理解，反映其古代起源，重視動態過程多過物質結構，同古希臘醫學同古羅馬醫學嘅體液學說相近。

中國境內對傳統藥材嘅需求，係走私野生動物嘅一大原因，呢種需求同瀕危動物被獵殺同非法販運有關聯。近年中國當局亦展開多項行動，打擊涉及中醫藥材嘅非法野生動物交易。

## 評價

有批評指出，中醫理論同實踐，根本唔係建基於現代科學。而且中醫從業員之間對於同一個病人應該點樣診斷同治療，往往都未能達成一致 。2007年，《自然》期刊一篇社論批評，中醫「研究根基薄弱，缺乏實證，好多方法都解釋唔到點解有效」，篇文章仲直頭形容中醫「大把位都係偽科學嚟」。

2008 年一項文獻回顧指出，按循證醫學嘅標準，科學界依然搵唔到任何證據可以支持中醫傳統概念，例如「氣」、經絡同針灸穴位嘅等。 份研究又認為，針灸嘅傳統理論基礎本身存在嚴重缺陷。 文中繼續指出，「針灸穴位同經絡並唔係真實存在」，而只係「源自**古代中國哲學**嘅產物」。

2012 年一項關於中醫成本效益嘅研究回顧發現，相關研究嘅證據等級普遍偏低，未能顯示實質治療效益。

至於藥物研發方面，由傳統中藥配方成功轉化為新藥嘅案例亦相當有限。 撐中醫嘅人則認為，現有研究未能捕捉中醫嘅關鍵特性，例如多種成分之間嘅未知交互作用，以及複雜嘅生物系統互動。

2019 年 6 月，世衛將中醫納入全球疾病分類系統，不過個組織發言人強調，呢個舉動「並唔代表世衞認可任何傳統醫學療法嘅科學有效性，亦唔係對其療效背書」。

中醫喺中國境內長期存在爭議。2006 年，中國哲學家張功耀發表《告別中醫》一文，質疑中醫嘅科學基礎，認為其理論同方法未能符合現代科學同醫學研究標準，並引發社會各界廣泛討論。其後，政府重申中醫屬國家醫療體系一部分，並繼續以政策層面支持其發展方向。

香港政府查獲嘅走私犀牛角，而家攞咗出嚟展覽。
另外，中醫亦涉及多種有毒嘅植物、動物部位同礦物成分，相關安全風險一直備受關注， 亦有助長疾病傳播嘅風險。用喺中醫藥嘅走私或人工飼養動物，被證實係多種致命人畜共通病嘅來源。

仲有，非法交易同運送瀕危物種（例如犀牛同老虎）亦引起廣泛關注，亦包括專門飼養動物（如熊）嘅動物福利問題。

不少標榜「天然」嘅中藥產品，其實之所以咁有效，係因為暗中摻入西藥成分。

## 哲學

中醫學以中國哲學中嘅陰陽五行作為理論基礎，通過望、聞、問、切，四診合參嘅方法，探求病因、病性、病位、分析病機及人體內五臟六腑、經絡關節、氣血津液嘅變化、判斷邪正消長，進而得出病名，歸納出證型，以辨證論治原則，制定「汗、吐、下、和、溫、清、補、消」等治法，用中藥、針灸、推拿、按摩、拔罐、刮痧、氣功、食療、音療等多種治療手段，令人體達到陰陽調和而康復。

中醫有個獨立於現代醫學嘅理論體系。佢嘅獨特之處，在於天人合一嘅整體觀同埋辨證論治，以中醫藥嘅哲學理論同實踐經驗做基礎。

## 治療

方劑係中醫體系核心，本質上即係過往醫者嘅累積落嚟嘅個人經驗。雖然支持者將佢視為數千年嚟嘅人體實驗，但呢種缺乏現代科學隨機對照試驗驗證嘅經驗結晶，喺安全性同有效性上往往冇嚴謹嘅數據支持。所謂嘅「辨證論治」，喺實踐嘅時候成日顯得太過主觀，單憑觀察病徵、調整藥方加減，有時反而演變成缺乏統一標準嘅隨機投藥，難保治療嘅精確性，呢個係中醫精髓辨證論治嘅本來面目。

中醫治療嘅積極面在於希望。中醫成日用「恢復陰陽平衡」或「自我調控機轉」呢啲玄奧詞彙解釋治療目標，但係呢啲概念喺生理學上好難去量化同定義。當病情惡化時，中醫宣稱可以「兼顧生命品質」往往係缺乏積極治療手段嗰陣嘅退守同講法。呢種自我模糊雖然俾中醫喺現代醫療體系入面保有一席之地，但都成日因冇明確實證指標而受到專業質疑。

中醫喺治療疾病嗰陣，以「身心合一」嘅角度考量。一般嚟講，完整嘅中醫處方，至少包括四項以上：情治（情緒控制）方面嘅指導；戒口（飲食應注意嘅事項）；運動嘅建議（游水、跑步、導引、氣功等）；中藥嘅利用，或針刺、艾灸、推拿等。

相對於傳統嘅中醫，現代中醫嘅革新發明，值得加以關注嘅包括：小針刀，傳統藥物注射製劑，科學中藥等。

* 香港涼茶鋪。啲人通常有乜頭暈身慶就擺低十几蚊揀杯嚟飲，因為法例完善，所以都冇人會擔心咩健康風險，不過就唔會長時間日日飲。
*
*

## 引經

## 出面網頁

* 香港中醫網

### 數據庫

* 藥用植物圖像數據庫 Medicinal Plant Images Database 香港浸會大學中醫藥學院（中文）（英文）
* 中藥標本數據庫 Chinese Medicine Specimen Database 香港浸會大學中醫藥學院（中文）（英文）
* 中草藥化學圖像數據庫 Phytochemical Image Database 香港浸會大學中醫藥學院（中文）（英文）
* 中藥材圖像數據庫 Chinese Medicinal Material Images Database 香港浸會大學中醫藥學院（中文）（英文）
* 中藥方劑圖像數據庫 Chinese Medicine Formulae Images Database 香港浸會大學中醫藥學院（中文）（英文）
* 中醫藥趣味練習 Chinese Medicine Game-based Exercise 香港浸會大學中醫藥學院（中文）（英文）

## 相關嘅文

* 涼茶
* 預防醫學
# 燕山

| 燕山 |
| --- |
| 喺秦皇島上空望去燕山嗰邊 |
| 喺邊 |  中國河北張家口、北京北邊 河北承德、秦皇島北邊 遼寧葫蘆島西邊 |
| 最高峯 | 霧靈山 (2116m) |
| 長度 | 約420km |
| 闊度 | 差唔多200km |
|  山脈專題 |

**燕山**（粵拼：jin3 saan1；簡化字：**燕山**）係中國嘅東西走向山脈，西邊從河北張家口開始，一直向東去到遼寧葫蘆島綏中縣近山海關嗰邊。中間經過北京延慶區、懷柔區、密雲區、河北承德、秦皇島青龍縣同撫寧區。佢亦係華北平原北邊嘅山脈。

## 概況

山脈全長420km多啲，闊差唔多200km，海拔500～1500m。尤其喺霧靈山，係燕山嘅最高峯，海拔2116m。入面生嘅都係落葉闊葉林為主，亦有些少係針葉油松林。

## 攷
# 聯合國安全理事會常任理事國

聯合國安全理事會總共有5個常任理事國
**聯合國安全理事會常任理事國**，通常就咁叫做**常任理事國**，係聯合國安全理事會入面嘅5個長期成員，即係美國、英國、法國、中華人民共和國、同埋俄羅斯。

喺聯合國安理會嗰其他10個成員，都係聯合國大會選出嚟嘅，每2年換一次。

## 歷史

呢5個國家自己或者前身都係二戰同盟國嘅國家（即係贏家），而且係最先攞到核武嘅嗰幾個國家。呢5個國家係唯一喺聯合國安理會有否決權嘅成員國，容許佢哋阻止任何“有決定性”嘅聯合國決議通過。

### 變動

喺1971年，聯合國大會通過咗第2758號決議，「中國」嘅席位由原本中華民國代表，變咗做由中華人民共和國代表。

到1991年蘇聯解體之後，俄羅斯聯邦繼承咗蘇聯原本有嘅議席。

## 攷